Document ID: 31996R1236

KOMISSION ASETUS (EY) N:o 1236/96,
annettu 28 päivänä kesäkuuta 1996,
asetusten (ETY) N:o 2699/93 ja (EY) N:o 1559/94 muuttamisesta ja käytettävissä olevien määrien vahvistamisesta 1 päivän tammikuuta ja 30 päivän kesäkuuta 1996 väliseksi kaudeksi Eurooppa-sopimuksissa määrättyjen yhteisön tariffikiintiöiden osalta neuvoston asetuksen (EY) N:o 3066/95 mukaisesti
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95 (1) voimassaolon pidentämisestä annetun neuvoston asetuksen (EY) N:o 1194/96 (2), ja erityisesti sen 8 artiklan,
ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (3), sellaisena kuin se on viimeksi muutettuna komission asetuksella (EY) N:o 2916/95 (4), ja erityisesti sen 22 artiklan,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (5), sellaisena kuin se on viimeksi muutettuna asetuksella (EY) N:o 2916/96, ja erityisesti sen 22 artiklan,
sekä katsoo, että
yhteisön ja Puolan, Unkarin ja entisen T Osekin ja Slovakian liittotasavallan väliaikaisissa sopimuksissa määrätyn järjestelmän soveltamista koskevista yksityiskohtaisista säännöistä siipikarjanliha- ja muna-alalla 30 päivänä syyskuuta 1993 annetussa komission asetuksessa (ETY) N:o 2699/93 (6), sellaisena kuin se on viimeksi muutettuna asetuksella 354/96 (7), ja yhteisön sekä Bulgarian ja Romanian kesken tehdyissä väliaikaisissa sopimuksissa määrätyn järjestelmän soveltamista koskevista yksityiskohtaisista säännöistä siipikarjanliha- ja muna-alalla 30 päivänä kesäkuuta 1994 annetussa komission asetuksessa (EY) N:o 1559/94 (8), sellaisena kuin se on viimeksi muutettuna asetuksella 354/96, on sovittu siipikarjanliha- ja muna-alan eräitä tuotteita koskevista tullimyönnytyksistä,
keinottelun estämiseksi ja erityisesti hakijoiden määrän kasvun osalta saadun kokemuksen nojalla on tarpeen toisaalta muuttaa tähän järjestelmään pääsyä koskevia edellytyksiä sellaisten toimijoiden sulkemiseksi ulkopuolelle, jotka eivät aio käyttää todistuksia omiin tarpeisiinsa, ja toisaalta pienentää tuotavia enimmäismääriä vuosineljännesten osalta,
lupien voimassaolon pituus antaa toimijoille mahdollisuuden jättää hakemuksensa kunkin vuosineljänneksen kymmenen ensimmäisen päivän aikana,
ajanjakson 1 päivän tammikuuta 1996 ja 30 päivän kesäkuuta 1996 välisenä aikana käytettävissä olevia määriä koskevat tuontiluvat on myönnetty asetusten (ETY) N:o 2699/93 ja (EY) N:o 1559/94 perusteella; olisi siis vahvistettava käytettävissä olevat määrät 1 päivän heinäkuuta ja 30 päivän syyskuuta väliseksi ajaksi ottaen huomioon tälle ajanjaksolle myönnetyt määrät ja vahvistetut kiintiöt, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2699/93 ja asetus (EY) N:o 1559/94 seuraavasti:
1) Korvataan kummankin asetuksen 3 artiklan a kohta seuraavasti:
"a) tuontiluvan hakijan on oltava luonnollinen henkilö tai oikeushenkilö, joka hakemuksen esittämisen ajankohtana voi jäsenvaltioiden toimivaltaisten viranomaisten hyväksymällä tavalla todistaa tuoneensa tai vieneensä vähintään 50 tonnia (tuotteen paino) asetukseen (ETY) N:o 2777/75 kuuluvia tuotteita ja 5 tonnia (kuorellinen muna- ekvivalentteina) asetukseen (ETY) N:o 2771/75 ja asetukseen (ETY) N:o 2783/75 kuuluvia tuotteita kunkin hakemuksen jättövuotta edeltävän kahden kalenterivuoden aikana. Näitä tuotteita lopulliselle kuluttajalle myyvä vähittäiskauppias tai ravintolanpitäjä jätetään kuitenkin mainitun järjestelmän soveltamisalan ulkopuolelle."
2) Korvataan kummankin asetuksen 3 artiklan b kohdan viimeinen alakohta seuraavasti:
"Lupahakemuksen on koskettava vähintään yhtä tonnia ja enintään kymmentä prosenttia kyseisen ryhmän osalta kunakin 2 artiklassa määriteltynä vuosineljänneksenä käytettävissä olevasta määrästä;".
3) Korvataan kummankin asetuksen 4 artiklan 1 kohdan ensimmäinen alakohta seuraavasti:
"1) Lupahakemus voidaan jättää ainoastaan kunkin 2 artiklassa määritellyn ajanjakson kymmenen ensimmäisen päivän kuluessa."
2 artikla
Asetuksen (ETY) N:o 2699/93 ja asetuksen (EY) N:o 1559/94 liitteessä I tarkoitetut ryhmiin 1, 2, 3, 4, 5, 6, 7, 8, 9, 10, 11, 12, 14, 15, 16, 17, 18, 19, 21, 22, 23, 24, 25, 26, 27, 28, 30, 31, 32, 33, 34, 35, 36, 37, 38, 39, 40 ja 43 kuuluvien tuotteiden 1 päivän heinäkuuta ja 30 päivän syyskuuta 1996 välisenä aikana käytettävissä olevat määrät luetellaan tämän asetuksen liitteessä III.
3 artikla
Tämä asetus tulee voimaan 1 päivänä heinäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä kesäkuuta 1996.

Labels: 3
17
18